Kõik Cloudmakerite liikmete meenutused viitavad, et Beast oli oma mängijatele digitaalsete võrgustike tähenduseloomises üliedukas. Olgugi, et mitmed Cloudmaker'id olid juba enne mängu algust suurte digitaalsete süsteemide juhtimisel ja vajalike materjalide valmistamises ning mängu vahendite loomises tehniliselt pädevad, muutis Beast nende isiklikku kogemust sellest tehnoloogiast. Juhtkirjas "Integreeritud mäng" arutleb Eric Ng, 21 aastane tudeng Los Angelesest: "Turunduse seisukohalt oli filmile A.I korraldatud ja "nukujuhtide" kontrollitud kampaania edu keskpärane... Sotsiaalse manipuleerimise vallas oli see aga imetlusväärne" [31]. Ta kirjutab "Enam ei ole asi probleemide lahendamises , kui see üldse oli eesmärgiks.... Me oleme saanud mängu osaks, nagu mäng on saanud osaks meist. Me oleme saanud integreerunuks, osalevaks ja suhtlevaks." Süvamängijatele on tavalistest digitaalsetest võrkudest saanud inimvõrgustikud võimega saavutada imetlusväärseid tulemusi. Need isiklikud arengukogemused tugevdasid Cloudmaker'ite kollektiivset identiteeti ja muutsid mängijate nägemust sellest, mille saavutamiseks saab võrgustikke kasutada. Selle kogemise tunnetuslik ja mõjuv laeng, ja tegelikult ka olemine areneva fenomeni osana on otseselt seotud mängijate liikumisega reaalsesse maailma ja kollektiivse tegevusega läbi nende samade kõikjal olevate võrgustike.